turjo4nis/wikipedia-bn-dump-20250701 huggingface dataset:
ঋণ সালিশি বোর্ড

ঋণ সালিশি বোর্ড হলো একটি সরকারি আইনি সংস্থা, যেটি ব্রিটিশ শাসনাধীন ভারতের বাংলা প্রদেশে গঠন করা হয় অসহায় ও ঋণগ্রস্থ কৃষককে সহায়তা এবং আর্থিক সুবিধা দেয়ার মাধ্যমে নিজেদের জমির দখল নিয়ন্ত্রণে রাখার জন্য।

ইতিহাস 
পূর্ব বাংলার ভূমিহীন ও নির্যাতিত কৃষককুল ১৯২৮ সালের শেষ দিকে বিশ্বব্যপী চলমান ‘মহামন্দা’ দ্বারা আক্রান্ত হওয়ায় কৃষিপণ্যের মূল্য কমে যাওয়ায় সুদী-কারবারের জালে জর্জড়িত হয়ে পড়ে অর্থলগ্নিকারকদের নিপীড়নে চরমভাবে পর্যুদস্ত হতে থাকে। ফলে লগ্নিকারকরা ঋণগ্রস্তদের জমিজমা ছিনিয়ে নিতে থাকায় অসহায় কৃষকরা তাদের শেষ সম্বল ভিটে-মাটি-জমিটুকু হারিয়ে নিঃস্ব হতে থাকে। এর প্রেক্ষিতে ১৯৩৫ সালে ‘ঋণ সালিশি বোর্ড’ গঠনের জন্য সুপারিশ করা হয় এবং পরবর্তীতে ১৯৩৬ সালের বেঙ্গল এগ্রিকালচারাল ডেটরস অ্যাক্ট (১৯৩৬-এর বেঙ্গল অ্যাক্ট ৭)-এর অধীনে ১৯৩৭ সালে সারা বাংলায় প্রায় ১১ হাজার ঋণ সালিশি বোর্ড স্থাপন করা হয়।

প্রভাব 
এই আইনের ফলে কৃষকরা সুদখোর মহাজনের কবল থেকে রক্ষা পাওয়ার সাথে সাথে তাদের হারানো সম্পত্তি ও কৃষি জমি পুনরুদ্ধার করতে সক্ষম হয়; এমনকি ৪০ বছর পূর্বে সুদের দায়-দেনার কারণে লগ্নীকারী কর্তৃক দখল করে নেয়া জমিও ফেরত পায় সাধারণ কৃষক। এই আইন প্রণয়নের ফলে জমিদারগণ তাদের প্রজাদেরকে দেয়া ঋণ এবং অন্যান্য দেনা মাফ করে দিতে বাধ্য হোন এবং ফলে তারা কিছুটা আর্থিক ক্ষতির সম্মুখীন হন।

আরও দেখুন 
 শেরে বাংলা এ কে ফজলুল হক
 বঙ্গীয় কৃষক প্রজা পার্টি

তথ্যসূত্র

বহিঃসংযোগ 
 

আইন প্রয়োগকারী সংস্থা
আইন
এম. নাসের রহমান

এম. নাসের রহমান বাংলাদেশের একজন রাজনীতিবিদ এবং মৌলভীবাজার-৩ আসনের একজন সাবেক সংসদ সদস্য।

প্রাথমিক জীবন 
নাসের রহমানের বাবা সাইফুর রহমান, বাংলাদেশের সাবেক সংসদ সদস্য ও অর্থমন্ত্রী ছিলেন। তিনি রেজিনা রহমানকে বিয়ে করেছেন।

ক্যারিয়ার 
নাসের রহমান মৌলভীবাজার-৩ আসনে ২০০১ সালে উপ-নির্বাচনে সংসদ সদস্য হিসেবে নির্বাচিত হন। তিনি সাইফুর রহমান ফাউন্ডেশনের সভাপতি।

তথ্যসূত্র 

বাংলাদেশ জাতীয়তাবাদী দলের রাজনীতিবিদ
জীবিত ব্যক্তি
অষ্টম জাতীয় সংসদ সদস্য
মৌলভীবাজার জেলার রাজনীতিবিদ
উল্টোঠুঁটি

উল্টোঠুঁটি (পাকরা উল্টোঠুঁটি - Recurvirostra avosetta) এক ধরনের বৃহদায়তনের কালো ও সাদা বর্ণমিশ্রিত পানিকাটা পাখি।

চিত্রশালা

তথ্যসূত্র

বহিঃসংযোগ 

 দ্যা এটলাস অব সাইদার্ন আফ্রিকান বার্ড- এ উল্টোঠুঁটি সম্পর্কিত নিবন্ধ।
 
 
 
 
 

জলচর পাখি
ইউরেশিয়ার পাখি
দক্ষিণ এশিয়ার পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
হবিগঞ্জ জালাল স্টেডিয়াম

হবিগঞ্জ জালাল স্টেডিয়াম বাংলাদেশের হবিগঞ্জ জেলার হবিগঞ্জ জেলা পরিষদের পশ্চিমে প্রেস ক্লাব সড়কে হবিগঞ্জ নার্সিং ইন্সিটিউটের পাশে অবস্থিত একটি স্টেডিয়াম। স্টেডিয়ামটি এই জেলার প্রথম স্টেডিয়াম। ১৯৫৬-৫৭ মৌসুমে তখনকার মহকুমা প্রশাসক জালালের নামে এই স্টেডিয়ামের নামকরণ করা হয়। এই স্টেডিয়ামে জেলার বিভিন্ন ক্রীড়া বিশেষ করে ক্রিকেট, ফুটবল, কাবাডি ও কনসার্ট অনুষ্ঠিত হয়।

হবিগঞ্জ জেলার দ্বিতীয় স্টেডিয়ামটি হল হবিগঞ্জ জেলা স্টেডিয়াম যা হবিগঞ্জ পৌরসভার বাইপাস সড়ক পাশে সুলতান মাহমুদপুর গ্রামে অবস্থিত।

আরো দেখুন
 বাংলাদেশের ক্রীড়া স্থাপনাসমূহ
 বাংলাদেশের ক্রিকেট মাঠের তালিকা

তথ্যসূত্র

আরও দেখুন 

বাংলাদেশের ফুটবল মাঠ
বাংলাদেশের স্টেডিয়াম
সিলেট বিভাগের ভবন ও স্থাপনা
মান্না অভিনীত চলচ্চিত্রের তালিকা

সৈয়দ মোহাম্মদ আসলাম তালুকদার (মঞ্চ নাম মান্না নামেই অধিক পরিচিত; জন্ম: ১৪ এপ্রিল ১৯৬৪ - মৃত্যু: ১৭ ফেব্রুয়ারি ২০০৮) ছিলেন একজন বাংলাদেশী চলচ্চিত্র অভিনেতা ও প্রযোজক। ম্যানলি হিরো খ্যাত সুপারস্টার মান্না চব্বিশ বছরের কর্মজীবনে তিন শতাধিক চলচ্চিত্রে অভিনয় করেছেন। তাকে ঢালিউড সোনালী প্রজন্মের সর্বশেষ মহানায়ক, মেগাস্টার বলা হয়। ঢালিউড সিনেমায় দীর্ঘ সময় জনপ্রিয়তার শীর্ষ অবস্থান ধরে রাখা নায়ক রাজ-রাজ্জাকের পর ঢালিউড যুবরাজ মান্নার অবস্থান। তার অভিনীত আম্মাজান চলচ্চিত্রটি বাংলাদেশের সর্বোচ্চ ব্যবসাসফল ও জনপ্রিয় চলচ্চিত্রগুলোর মধ্যে অন্যতম। তিনি বীর সৈনিক চলচ্চিত্রে অভিনয়ের জন্য সেরা অভিনেতা বিভাগে জাতীয় চলচ্চিত্র পুরস্কার এবং আম্মাজান চলচ্চিত্রের জন্য মেরিল-প্রথম আলো পুরস্কার শ্রেষ্ঠ অভিনেতার পুরস্কার অর্জন করেন।

তিনি আটবার মেরিল-প্রথম আলো পুরস্কারের মনোনয়ন লাভ করেন এবং তিনবার এই পুরস্কার অর্জন করেন। এছাড়া তিনি বেশ কয়েকবার বাচসাস পুরস্কার লাভ করেন। তার অভিনীত চলচ্চিত্রগুলোর মধ্যে উল্লেখযোগ্য কয়েকটি হল ত্রাস, দাঙ্গা, কাসেম মালার প্রেম,  লুটতরাজ, তেজী, আম্মাজান, শান্ত কেন মাস্তান, কষ্ট, বর্তমান, আব্বাজান, স্বামী স্ত্রীর যুদ্ধ, বীর সৈনিক, সিটি টেরর, মিনিস্টার, দুই বধু এক স্বামী, পিতা মাতার আমানত, অবুঝ শিশু, সাজঘর, উত্তরের খেপ, মায়ের মর্যাদা ও কাবুলিওয়ালা ইত্যাদি।

বাংলাদেশ চলচ্চিত্র শিল্পে অসামান্য অবদানের জন্য বাংলাদেশ চলচ্চিত্র উন্নয়ন কর্পোরেশন এর অভ্যান্তরের ডিজিটাল প্রযুক্তিতে ভিডিও এডিটিং, কালার গ্রেডিং এবং ডাবিং স্টুডিওকে তার নামে মান্না ডিজিটাল কমপ্লেক্স নামকরণ করা হয়েছে।

চলচ্চিত্রের তালিকা

তথ্যসূত্র

বহিঃসংযোগ

অভিনেতাদের চলচ্চিত্র তালিকা
মান্না
সাইফুর রহমান স্টেডিয়াম

মৌলভীবাজার জেলা স্টেডিয়াম (এম সাইফুর রহমান স্টেডিয়াম নামেও পরিচিত) ২০০১ সালে নির্মিত, বাংলাদেশের মৌলভীবাজারে অবস্থিত একটি বহুক্রীড়া স্টেডিয়াম। বর্তমানে এখানে বয়স ভিত্তিক ক্রিকেট এবং ফুটবল ম্যাচ বেশি খেলা হয়ে থাকে, এছাড়াও ঘোড়াদৌড় প্রতিযোগিতাও হয়। এই স্টেডিয়ামে ১৫,০০০ লোক ধারণ ক্ষমতা রয়েছে। স্টেডিয়াম কমপ্লেক্সে একটি ইনডোর স্টেডিয়াম রয়েছে।

আরো দেখুন
 বাংলাদেশের ক্রীড়া স্থাপনাসমূহ
 বাংলাদেশের ক্রিকেট মাঠের তালিকা

তথ্যসূত্র

বহিঃসংযোগ 

বাংলাদেশের ক্রিকেট মাঠ
মৌলভীবাজার জেলা
বাংলাদেশের স্টেডিয়াম
২০০১-এ প্রতিষ্ঠিত
বাংলাদেশের ফুটবল মাঠ
সিলেট বিভাগের ভবন ও স্থাপনা
বহুমুখী স্টেডিয়াম
শেখ মোশাররফ হোসেন

খান সাহেব শেখ মোশাররফ হোসেন হলেন বাংলাদেশের একজন প্রখ্যাত রাজনীতিবিদ ও সমাজ সেবক, যিনি পূর্ব পাকিস্তান প্রাদেশিক আইনসভার সদস্য ছিলেন।

জন্ম ও পারিবারিক পরিচিতি 
শেখ মোশাররফ হোসেন ছিলেন বাংলাদেশের স্থপতি বঙ্গবন্ধু শেখ মুজিবুর রহমানের চাচা। তার পুত্র শেখ কবির হোসেন বাংলাদেশ প্রাইভেটাইজেশন বোর্ড  এবং বাংলাদেশ রেড ক্রিসেন্ট সোসাইটির সাবেক চেয়ারম্যান।

শিক্ষাজীবন

কর্মজীবন

রাজনৈতিক জীবন 
শেখ মোশাররফ হোসেন পূর্ব পাকিস্তান প্রাদেশিক আইনসভার সদস্য ছিলেন।

মুক্তিযুদ্ধে অবদান

মৃত্যু

স্মারক ও স্বীকৃতি 
জনসেবায় অসাধারণ অবদানের জন্য তৎকালীন ব্রিটিশ সরকার তাকে খান বাহাদুর উপাধীতে ভূষিত করেন।

তার নামে টুঙ্গিপাড়া উপজেলায় 'খান সাহেব শেখ মোশাররফ হোসেন স্কুল এ্যান্ড কলেজ' রয়েছে।

আরও দেখুন

তথ্যসূত্র

বহিঃসংযোগ 

গোপালগঞ্জ জেলার রাজনীতিবিদ
শেখ পরিবার
আগাছা

আগাছা হচ্ছে অবাঞ্চিত, সমস্যা সৃষ্টিকারী বা অনিষ্টকারী উদ্ভিদ যা বপন বা লাগানো ছাড়াই অতিমাত্রায় বিশেষ প্রাকৃতিক উপায়ে জন্মে থাকে। আগাছা সাধারণত প্রতিযোগী ও অদম্য স্বভাবের এবং অধিক বংশবিস্তারে সক্ষম। এদের জীবনচক্র স্বল্প মেয়াদের। তবে আগাছা নগন্য উদ্ভিদ হলেও এর কোন কোনটি ভেষজগুণসম্পন্ন হয়ে থাকে।

বৈশিষ্ট্য 
আগাছাকে সরুপাতা বা প্রশস্ত পাতাবিশিষ্ট হিসেবে উল্লেখ করা হয়। এটা এদের সাধারণ বৈশিষ্ট্য। বিভিন্ন ধরনের ঘাস অত্যন্ত সাধারণ সরু পাতাবিশিষ্ট আগাছা যা একবীজপত্রীর অন্তর্ভুক্ত। প্রশস্ত পাতাবিশিষ্ট আগাছা অত্যন্ত বৈচিত্র্যপূর্ণ যা দ্বিবীজপত্রীভুক্ত। আগাছা জলজ, স্থলজ, আরোহী ও উভচর ইত্যাদি শ্রেণির হয়ে থাকে। প্রায় সকল আগাছাই স্বভোজী তবে কিছু পরজীবী আগাছাও রয়েছে। নির্দিষ্ট সময় ও ক্ষেত্রবিশেষে আগাছাকে সাধারণভাবে অবাঞ্চিত হিসেবে বিবেচনা করা হলেও এগুলি ঔষধ, শাকসবজি, পশুখাদ্য ও জ্বালানি হিসেবে এবং জমির জৈব পদার্থ আবর্তনে ব্যবহৃত হতে পারে। বাংলাদেশে আবাদকৃত জমির আগাছা হিসেবে প্রায় ৩৫০ প্রজাতির উল্লেখ পাওয়া গেছে। একটি স্থানের প্রজাতির সংখ্যা ভূমির ব্যবহারের ধরন ও এর বাস্তসংস্থানিক অবস্থার ওপর নির্ভরশীল।

প্রকারভেদ 
আগাছা প্রজাতির প্রায় এক-তৃতীয়াংশ একবীজপত্রী উদ্ভিদ আর বাকি গুলো দ্বিবীজপত্রী। সাধারণ আগাছাসমূহ Poaceae, Cyperaceae, Leguminosae, Asteraceae, Euphorbiaceae, Scrophulariaceae, Amaranthaceae, Solanaceae ও Acanthaceae ইত্যাদি পরিবারের অন্তর্ভুক্ত। Cyperus, Lindernia, Eragrostis, Panicum, Cynodon, Hygropylla, Euphorbia, Phyllanthus, Leucas, Scoparia, Croton, Celosia, Alternanthera ও Solanum হচ্ছে অত্যন্ত সফল ও সাধারণ গণ। জলজ পরিবেশে Eichornia, Potamogeton, Pistia ও Monochoria গণের প্রজাতিসমূহ গভীর পানির শস্যক্ষেতের সাধারণ আগাছা। ফার্নের তিনটি প্রজাতি Marselia, Ceratopteris ও Salvinia কে বৃষ্টিনির্ভর ধানের জমির আগাছা হিসেবে উল্লেখ করা হয়েছে। বর্তমান আগাছা উদ্ভিদসমূহের প্রায় ২০% স্থানীয় পরিবেশে খাপ খাওয়ানো বিদেশি আগাছা হিসেবে চিহ্নিত। এদের মধ্যে Argemone maxicana, Alternanthera philoxeroides, Croton bonplandianum, Nicotiana plumbaginifolia, Lathyrus aphaca, Celosia argentea এবং Vicia angustifolia এর কথা উল্লেখ করা যেতে পারে।

জলজ আগাছা 
জলজ আগাছা আংশিক বা সম্পূর্ণ জলজ কোনো প্রজাতি যা জলজ বাস্ত্তসংস্থানের ওপর বিরূপ ভৌত, রাসায়নিক বা জৈব প্রভাব বিস্তার করে এবং অর্থনৈতিক ও নান্দনিক ক্ষতি ঘটায়। এসব জলজ উদ্ভিদ বিভিন্ন বর্গভুক্ত, যেমন শৈবাল, ব্রায়োফাইট, টেরিডোফাইট ও গুপ্তবীজ যারা বিভিন্ন বাস্ত্তসংস্থানিক ও পারিপার্শ্বিক পরিস্থিতিতে অভিযোজিত। এগুলি বদ্ধ, বহমান, ক্ষারীয়, অম্লীয়, স্বাদু বা লবণাক্ত পানিতে জন্মাতে পারে এবং অভিযোজনার ধরন অনুযায়ী প্লাঙ্কটনিক, ভাসমান, তলজীবী (benthic), নিমজ্জিত বা উদগত (emergent) হতে পারে।

আরো দেখুন 
 বালাই (জীব)

তথ্যসূত্র

বহিঃসংযোগ 

 IUCN Invasive Species Specialist Group 
 New Mexico State University Weeds Page (includes identification tool) 
 New Mexico State University Department of Entomology Plant Pathology and Weed Science
 Global Invasive Species Database 
 "Volunteer Plant" definition 
 Lucid Multi-access key to invasive terrestrial plants in Europe (140 species, 41 characters)
 Lucid multi-access key: Weeds of Australia Identification Tool. Queensland Government. (1021 species, 55 characters)

ক্ষতিকর উদ্ভিদ
উদ্ভিদ ও মানুষ
কৃষিজাত কীট
কৃষি পরিবেশগত প্রভাব
বাগানের কীট
উদ্ভিদ ও মানবকুল
বাগানের বালাই
লিলুয়া রেলওয়ে স্টেশন

লিলুয়া রেলওয়ে স্টেশন হল  হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি লিলুয়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫ কি.মি. দূরে স্টেশনটি অবস্থিত।

ইতিহাস 
ইস্ট ইন্ডিয়ান রেলওয়ে কোম্পানি ১৮৫১ সালে রাজমহল ও মিরজাপুরের মাধ্যমে দিল্লির সাথে প্রস্তাবিত সংযোগের জন্য হাওড়ার বাইরে একটি লাইন নির্মাণ শুরু করে। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি  ১৮৫৫ সালে রানিগঞ্জ পর্যন্ত প্রসারিত হয়।

বৈদ্যুতীকরণ 
হাওড়া-বর্ধমানের প্রধান লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম সম্পন্ন হয়।   হাওড়া-শরফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।

লোক শেড
লিলুয়াতে একটি ডিজেল লোক শেড আছে।

লিলুয়া ওয়ার্কশপ ও কলোনি
 
 
রেলওয়ে ক্যারেজ এবং ওয়াগান ওয়ার্কশপ হাওড়ায়  ইস্ট ইন্ডিয়ান রেলওয়ে কোম্পানি কর্তৃক প্রতিষ্ঠিত হয় এবং ১৯০০ সালে লিলুয়াতে বর্তমান স্থানে স্থানান্তরিত হয়। এই কর্মশালার ২,৯৯,০০০ বর্গমাইল এলাকা জুড়ে ছড়িয়ে পড়ে এবং ৯,৯৯০ জনের একটি কর্মী শক্তি রয়েছে এই কর্মশালায়। কর্মশালাটি মূলত কোচর পুনর্বিন্যাসে জড়িত। কর্মশালার সাথে সংযুক্ত একটি বদ্ধ টাউনশিপ আছে। "রেলওয়ে কলোনি" এলাকার রাস্তাগুলি ব্রিটিশ প্রকৌশলীদের নামকরণ করা হয় এবং তাদের স্মৃতি বহন করে থাকে।

তথ্যসূত্র 

হাওড়া জেলার রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাওড়ার ভবন ও স্থাপনা
ডেথ স্টার

একাধিক কাল্পনিক চলনক্ষম মহাশূন্য স্টেশন এবং গ্যালাক্টিক মহাস্ত্র যাদের নাম "ডেথ স্টার", তারা প্রযোজিত হয় স্টার ওয়ার্স নামক বৈজ্ঞানিক কল্পকাহিনীর ফ্র্যাঞ্চাইজে। প্রথম ডেথ স্টারকে উল্লেখ করা হয়েছে ১০০ থেকে ১৬০ কিলোমিটার ব্যাসের বেশি, যা উৎসের উপরে নির্ভর করে। এটা চালিত হতো ১.৭ মিলিয়ন সামরিক ব্যক্তি এবং ৪০০০০০ ড্রয়েড দিয়ে। এর মহাস্ত্র যথেষ্ট শক্তি সঞ্চালন করতো সে পরিমাণে, যে পরিমাণ শক্তি সূর্য এক সপ্তাহে সঞ্চালন করে। দ্বিতীয় ডেথ স্টারটি ছিলো আরো বেশি বড়, ২০০ থেকে ৪০০ কিলোমিটার ব্যাসের, উৎসের উপরে নির্ভর করে এবং প্রযুক্তিগতভাবে পূর্বসুরির চেয়ে বেশি অগ্রসর। এই বামুনগ্রহ আকারের দুর্গসমুহের উভয় সংস্করনই নকশাকৃত হয়েছিলো বৃহৎ শক্তি নিক্ষেপ ক্ষমতার জন্য, যার সুপারলেজারের এক নির্গমন সক্ষম ছিলো একটি পুরো গ্রহকে ধ্বংস করতে।

তথ্যসূত্র 

কাল্পনিক মহাশূন্য স্টেশন
স্টার ওয়ার্সের অস্ত্র
বেরগুজার কোরেল

বেরগুজার গোকে কোরেল এরগেঞ্চ () (জন্ম ২৭ আগস্ট ১৯৮২) একজন  তুরস্কের অভিনেত্রী।

কর্মজীবন 
কোরেল তার অভিনয়ে অভিষেক ঘটান লায়লা চরিত্রে ভ্যালি অব দ্য উল্ভস: ইরাক-এ অভিনয়ের মাধ্যমে। তিনি আরো ব্যাপকভাবে নজরে আসেন "শেহরাজাত এভলিয়াগলু" চরিত্রে বিনবির গেসে-এ অভিনয়ের মাধ্যমে। তিনি সুলতান সুলেমান (টিভি ধারাবাহিক)-এ মনিকা তেরেসা অতিথি চরিত্রে একটি পর্বে উপস্থিত হন (পর্ব ২৪)। ২০১২-এ, তিনি ফেরিদ সাদোগলু চরিত্রে জনপ্রিয় ধারাবাহিক কারাদায়ি-এ কেনান ইমির্জালিওগলু এর বিপরীতে অভিনয় করেন।

ব্যক্তিগত জীবন 
কোরের অভিনেতা তানজু কোরেল ও অভিনেত্রী হুলিয়া দারকান-এর কন্যা। আগস্ট ২০০৯-এ, কোরেল বিবাহ করেন তার সহকর্মী অভিনেতা খালিদ এরগেঞ্চকে, যিনি বিনবির গেসে-এ তার সহকর্মী ছিলেন। ফেব্রুয়ারি ২০১০-এ,এ দম্পতি একটি পুত্র সন্তানের জন্ম দেয়।

চলচ্চিত্র তালিকা

চলচ্চিত্র

টেলিভিশন

উপস্থাপনা
 ২০০৯ – বেরগুজারলা কোকুকতান আল হাবেরী

তথ্যসূত্র

বহিঃসংযোগ 
 তুর্কিসস্টারডেইলি-এ বেরগুজার কোরেল

১৯৮২-এ জন্ম
তুর্কি চলচ্চিত্র অভিনেত্রী
তুর্কি অভিনেত্রী
ইস্তাম্বুলের ব্যক্তি
জীবিত ব্যক্তি
তুর্কি টেলিভিশন অভিনেত্রী
আখনি

আখনি বা আখনি পোলাও বাংলাদেশের চাটগাঁ ও সিলেট অঞ্চলসমূহের বাঙালি মুসলিমদের একটি জনপ্রিয় প্রচলিত খাবার। চাল, ঘি, গরম মশলা, সবজি এবং মাংস মিশিয়ে রান্না করা এই খাবারটি একটি ঐতিহ্যবাহী খাবার হিসাবে সুপরিচিত। কথিত আছে যে একজন সাধারণ চট্টগ্রামের লোক প্রতি সপ্তাহে অন্তত এক বর্তন আখনি পোলাও খায়।

উৎপত্তি 
চাল দ্বারা তৈরি এই খাবারটির উৎপত্তি হয় পূর্ব বাংলার মুসলমানদের মাধ্যমে। এটি প্রায়শই বিরিয়ানি বা পোলাও'র একটি বিশেষ প্রকরণ হিসাবে বিবেচিত হয়; ফলে এটিকে আখনি বিরিয়ানী এবং আখনি পোলাও নামে ডাকা হয়। এই খাদ্যের পদটি সারা বাংলাদেশ জুড়ে, একই সাথে বিদেশী বাংলাদেশীদের মধ্যেও জনপ্রিয়।

রন্ধন প্রণালী 
মাংস ছোট টুকরো করে ধুয়ে আদা, রসুন, জিরা, টক দই, বাদাম বাটা, পেঁয়াজ, লবণ, গরম মসলা, তেজপাতা ও তেল দিয়ে কষিয়ে নিয়ে তেলে চাল (তুলশীমালা চাল, কালিজিরা চাল, চিনিগুড়া চাল ইত্যাদি) ভেজে তাতে এই কষানো মাংস আলু, গাজর, মটরশুঁটি, আলুবোখারা, কাঁচামরিচ দিয়ে নেড়ে-চেড়ে পরিমাণমতো গরম পানি দিয়ে চাল আধাসেদ্ধ করে এরপর পানি শুকিয়ে এলে পাত্রের নিচে পুরোনো তাওয়া দিয়ে দমে রাখতে হয়। চাল সেদ্ধ হয়ে ঝরঝরে হলে তাতে কেওড়া জলে গোলানো দুধ দিয়ে মিনিট পাঁচেক চুলায় রেখে নামিয়ে নিতে হয়।

আরও দেখুন 
 বিরিয়ানি
 কাচ্চি বিরিয়ানি
 হায়দ্রাবাদি বিরিয়ানি

তথ্যসূত্র 

বাঙালি সংস্কৃতি
বাঙালি রন্ধনশৈলী
গরুর মাংসের পদ
ডিমের পদ
চালের পদ
বাংলাদেশী চালের পদ
ইফতারি
দেশী সংস্কৃতি
চাঁটগাঁইয়া রন্ধনশৈলী
চৌমুহনী পৌরসভা

চৌমুহনী পৌরসভা বাংলাদেশের নোয়াখালী জেলার অন্তর্গত একটি পৌরসভা।

আয়তন 
চৌমুহনী পৌরসভার আয়তন ২০.৭০ বর্গ কিলোমিটার।

জনসংখ্যা 
২০১১ সালের আদমশুমারি অনুযায়ী চৌমুহনী পৌরসভার জনসংখ্যা ৮০,০০১ জন।

অবস্থান ও সীমানা 
বেগমগঞ্জ উপজেলার মধ্যাংশে চৌমুহনী পৌরসভার অবস্থান। এ পৌরসভার উত্তর-পশ্চিমে মিরওয়ারিশপুর ইউনিয়ন, উত্তরে নরোত্তমপুর ইউনিয়ন, উত্তর-পূর্বে দুর্গাপুর ইউনিয়ন, পূর্বে হাজীপুর ইউনিয়ন, দক্ষিণে শরীফপুর ইউনিয়ন ও একলাশপুর ইউনিয়ন এবং দক্ষিণ-পশ্চিমে ও পশ্চিমে বেগমগঞ্জ ইউনিয়ন অবস্থিত।

প্রশাসনিক এলাকা 
চৌমুহনী পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এটি একটি "ক" শ্রেণীর পৌরসভা।
ওয়ার্ডভিত্তিক চৌমুহনী পৌরসভার এলাকাসমূহ হল:

প্রতিষ্ঠাকাল 
১৯৭৩ সালে চৌমুহনী পৌরসভা প্রতিষ্ঠা লাভ করে।

শিক্ষা ব্যবস্থা 
২০১১ সালের আদমশুমারি অনুযায়ী চৌমুহনী পৌরসভার স্বাক্ষরতার হার ৬৭.২%। এ পৌরসভায় ৩টি কলেজ, ৮টি মাধ্যমিক বিদ্যালয় এবং ১৬টি প্রাথমিক বিদ্যালয় রয়েছে।

শিক্ষা প্রতিষ্ঠান  

<p align="center">কলেজ
 চৌমুহনী সরকারি এস.এ. কলেজ
 আপার মডেল কলেজ
 জালাল উদ্দিন কলেজ

<p align="center">মাধ্যমিক বিদ্যালয়
 বেগমগঞ্জ সরকারি পাইলট উচ্চ বিদ্যালয়
 গণিপুর পাইলট বালিকা উচ্চ বিদ্যালয়
 সরকারি কারিগরি উচ্চ বিদ্যালয়, বেগমগঞ্জ
 চৌমুহনী মদন মোহন উচ্চ বিদ্যালয়
 মীরকাশেম বহুমুখী উচ্চ বিদ্যালয়
 ডেল্টা জুট মিলস্ উচ্চ বিদ্যালয়
 নোয়াখালী পাবলিক উচ্চ বিদ্যালয় 
 দারুল ইসলাম মডেল একাডেমি

<p align="center">প্রাথমিক বিদ্যালয়
 উত্তর নাজিপুর সরকারি প্রাথমিক বিদ্যালয়
 পশ্চিম গণিপুর এন জামান সরকারি প্রাথমিক বিদ্যালয়
 পূর্ব নাজিরপুর সরকারি প্রাথমিক বিদ্যালয়
 দক্ষিণ নাজিরপুর সরকারি প্রাথমিক বিদ্যালয়
 মধ্য নাজিরপুর সরকারি প্রাথমিক বিদ্যালয়
 দক্ষিণ আলীপুর সরকারি প্রাথমিক বিদ্যালয়
 বেগমগঞ্জ জে. কে. আদর্শ সরকারি প্রাথমিক বিদ্যালয়
 পূর্ব করিমপুর সরকারি প্রাথমিক বিদ্যালয়
 মধ্য করিমপুর সরকারি প্রাথমিক বিদ্যালয়
 গণিপুর সরকারি প্রাথমিক বিদ্যালয়
 কিসমত করিমপুর সরকারি প্রাথমিক বিদ্যালয়
 উত্তর হাজীপুর সরকারি প্রাথমিক বিদ্যালয়
 উত্তর পশ্চিম হাজীপুর সরকারি প্রাথমিক বিদ্যালয়
 চৌমুহনী সরকারি প্রাথমিক বিদ্যালয়
 হাজীপুর নবদিগন্ত সরকারি প্রাথমিক বিদ্যালয়
 শিশুকল্যাণ ট্রাস্ট প্রাথমিক বিদ্যালয়

যোগাযোগ ব্যবস্থা 
নোয়াখালী জেলার মূল কেন্দ্রে অবস্থিত হওয়ায় চৌমুহনী পৌরসভা থেকে বাংলাদেশের সকল বড় শহরগুলোতেই বাস-ট্রেন যোগে সহজেই যাতায়াত করা যায়।

অর্থনীতি 
চৌমুহনী বৃহত্তর নোয়াখালীর বাণিজ্যিক শহর হিসেবে পরিচিত। এই অঞ্চলের অধিকাংশ বাজারের পাইকারী পণ্য চৌমুহনী থেকে নেয়া হয়। চৌমুহনীতে রয়েছে বাংলাদেশের অন্যতম বৃহৎ বইয়ের বাজার। চৌমুহনীতে আরও রয়েছে সরিষার তেল কারখানা, মুড়ি কারখানা, রাইস মিল, ডেল্টা জুট মিল, গ্লোব ফার্মাসিউটিক্যাল, বিসিক শিল্প নগরীসহ উল্লেখযোগ্য সংখ্যক বৃহৎ ও মাঝারি শিল্প কল কারখানা।

উল্লেখযোগ্য ব্যক্তিত্ব 
 সিরাজুল আলম খান,
জাতীয় সমাজতান্ত্রিক দল (জাসদ) গঠনের পরিকল্পনাকারী।
 মঈন উদ্দিন আহমেদ,
সাবেক সেনাপ্রধান, বাংলাদেশ সেনাবাহিনী।
 মোহাম্মদ আকবর হোসেন,
কমান্ড্যাট লেফটেন্যান্ট জেনারেল, জাতীয় প্রতিরক্ষা কলেজ (বাংলাদেশ)।
 নুরুল হক,
প্রতিষ্ঠাতা সভাপতি, বাংলাদেশ জাতীয় শ্রমিক লীগ।
 মামুনুর রশীদ কিরন,
সংসদ সদস্য, নোয়াখালী-৩ আসন।

জনপ্রতিনিধি 
<p align="center">বর্তমান পরিষদ

আরও দেখুন 
 বেগমগঞ্জ উপজেলা
 বেগমগঞ্জ থানা
 নোয়াখালী জেলা

তথ্যসূত্র

বহিঃসংযোগ 

নোয়াখালী জেলার পৌরসভা
বেগমগঞ্জ উপজেলা
কুন্দপুকুর ইউনিয়ন

কুন্দপুকুর ইউনিয়ন  বাংলাদেশের নীলফামারী জেলার সদর উপজেলার অন্তর্গত একটি ইউনিয়ন।

অবস্থান
নীলফামারী শহরে কাছে ও শহর থেকে দক্ষিণ দিকে অবস্থিত।

ইতিহাস

জনসংখ্যা

শিক্ষা
 বিদ্যালয়
 উত্তর বালাপাড়া সরকারি প্রাথমিক বিদ্যালয়।
 কুন্দপুকুর সরকারী প্রাথমিক বিদ্যালয়। 
 গুয়াবাড়ি সরকারী প্রাথমিক বিদ্যালয়।
 সুটিপাড়া সরকারী প্রাথমিক বিদ্যালয়।
 মধ্যেসুটিপাড়া প্রাথমিক বিদ্যালয়।
 দক্ষিণ সুটিপাড়া সরকারী  প্রাথমিক বিদ্যালয়।
 কুন্দপুকুর উচ্চ বিদ্যালয়।
 ফুলতলা বহুমুখী উচ্চ বিদ্যালয়।
 সুটিপাড়া বালিকা উচ্চ বিদ্যালয়।
 শখের বাজার ভোকেশনাল স্কুল।
 সালহাটি স্কুল অ্যান্ড কলেজ।
 কলেজ
 বারোঘরিয়া মহিলা বিএম কলেজ।
 সুটিপাড়া মডেল কলেজ।

অর্থনীতি
কুন্দুপুকুর ইউনিয়নের অর্থনীতি মূলত কৃষিনির্ভর। এই ইউনিয়নের বেশিরভাগ লোক কৃষি পেশার সাথে জড়িত। এখানকার প্রধান অর্থকরী ফসল ধান, ভুট্টা,আলু,গম,মরিচ,পেঁয়াজ,পটল,করলা সরিষা,টমেটো, বিভিন্ন ধরণের শাকসবজি সহ ইত্যাদি।
কুন্দুপুকুর ইউনিয়নে বেশ কয়েকটি ছোট বড় বাজার আছে । সবচেয়ে বড় বাজার হলো পুলের হাট ও ডেবিরডাঙ্গা।

তথ্যসূত্র
দ্য চ্যাম্পিয়ন (১৯১৫-এর চলচ্চিত্র)

দ্য চ্যাম্পিয়ন (ইংরেজি: The Champion; বাংলা অনুবাদ: বিজয়ী) হল চার্লি চ্যাপলিন রচিত ও পরিচালিত ১৯১৫ সালের মার্কিন হাস্যরসাত্মক নির্বাক চলচ্চিত্র। চলচ্চিত্রটি প্রযোজনা করে এসানে স্টুডিওজ। ছবিটি এসানের নাইলস স্টুডিওতে চিত্রায়িত হয়। এতে প্রধান চরিত্রে অভিনয় করেন চ্যাপলিন, এডনা পারভায়েন্স ও লিও হোয়াইট। এছাড়া এসানের সহ-মালিক ও তারকাশিল্পী ব্রঙ্কো বিলি অ্যান্ডারসনকে বক্সিং ম্যাচের একটি দৃশ্যে দেখা যায়।

কাহিনী সংক্ষেপ

চার্লি তার বুলডগ নিয়ে হাটার পথে একটি বক্সিং ট্রেনিং ক্যাম্পের সামনে গুড লাক হর্সশু পায়। সেখানে সে বিজ্ঞাপন দেখে যে স্পাইক ডুগ্যানের বক্সিং সহযোগী লাগবে। চার্লি তার বুলডগ নিয়ে ক্যাম্পে প্রবেশ করে। সেখানে তাকে প্রথমে সহযোগী হিসেবে নিয়ে যাওয়া হয়। কিন্তু সে ডুগ্যানকে তার কাজে সহায়তা না করায় অন্যদের সুযোগ দেওয়া হয়। বাকিরা ডুগ্যানের মার খেয়ে ফিরে আসার পর চার্লি তার গ্লোভসে হর্সশু পরে এবং ডুগ্যানকে পরাজিত করে। প্রশিক্ষক এবার চার্লিকে বিশ্ব প্রতিযোগিতার জন্য প্রস্তুত করে। প্রশিক্ষকের কন্যা এডনার সাথে চার্লির ভাব হয়। একজন জুয়াড়ী তাকে হেরে যাওয়ার জন্য টাকার প্রদানের প্রস্তাব দেয়, কিন্তু চার্লি তা প্রত্যাখ্যান করে। চূড়ান্ত খেলায় চার্লি তার প্রতিদ্বন্দ্বীকে হারিয়ে বিজয়ী হওয়ার গৌরব অর্জন করে।

কুশীলব

 চার্লি চ্যাপলিন − চার্লি, বিশ্ব প্রতিযোগিতার প্রতিদ্বন্দ্বী
 এডনা পারভায়েন্স − এডনা, প্রশিক্ষকের কন্যা
 আর্নেস্ট ভ্যান পেল্ট − স্পাইক ডুগ্যান
 লয়েড ব্যাকন − দ্বিতীয় সহযোগী
 লিও হোয়াইট − জুয়াড়ী
 কার্ল স্টকডেল − সহযোগী
 বিলি আর্মস্টং − সহযোগী
 প্যাডি ম্যাকগুইয়ার − সহযোগী
 বাড জেমিসন − বব আপারকাট, চ্যাম্পিয়ন
 বিল কেটো - সহযোগী
 বেন টার্পিন - বিক্রয়কর্মী

তথ্যসূত্র

বহিঃসংযোগ

 
 
 

১৯১৫-এর চলচ্চিত্র
১৯১০-এর দশকের হাস্যরসাত্মক চলচ্চিত্র
১৯১০-এর দশকের স্বল্পদৈর্ঘ্য চলচ্চিত্র
এসানে স্টুডিওজের চলচ্চিত্র
চার্লি চ্যাপলিন পরিচালিত স্বল্পদৈর্ঘ্য চলচ্চিত্র
চার্লি চ্যাপলিনের চিত্রনাট্য
মার্কিন চলচ্চিত্র
মার্কিন হাস্যরসাত্মক চলচ্চিত্র
মার্কিন নির্বাক স্বল্পদৈর্ঘ্য চলচ্চিত্র
মার্কিন সাদাকালো চলচ্চিত্র
গৌড় গোবিন্দ

গৌড় গোবিন্দ ১৩০০ শতকের শ্রীহট্ট অঞ্চলের খণ্ড রাজ্য গৌড়ের শাসক। তার নাম গোবিন্দ; এর সাথে রাজ্যের নাম গৌড়  সংযুক্ত হয়ে তিনি 'গৌড় গোবিন্দ' নামে অভিহিত হন। রাজা গৌর গোবিন্দ ছিলেন কট্টর হিন্দু। শ্রীহট্টের ইতিহাসে তিনি খ্যাত। হযরত শাহ জালাল (রহ.) সিলেট অভিযানে মুসলিম সৈন্যবাহিনীর গৌর জয় হলে রাজা গৌড় গোবিন্দ ছেড়ে যান এবং সিলেট মুসলিমদের শাসনাধীন হয়।

ঐতিহাসিক ঘটনা ও গৌড় গোবিন্দ 
ঐতিহাসিক বর্ণনা অনুসারে তুর্কিদের বঙ্গ বিজয়ের মধ্য দিয়ে শ্রীহট্টে মুসলিম জনবসতি গড়ে ওঠে ছিল। সিলেটের টুলটিকর মহল্লায় ও হবিগঞ্জের তরফে তৎকালে মুসলিমরা বসতি গড়েছিলেন। এ সময় শ্রীহট্টের গৌড় রাজ্যে গৌড় গোবিন্দ রাজা ছিলেন। গৌড় রাজ্যের অধিবাসী বোরহান উদ্দীন নামে জনৈক মুসলিম নিজ ছেলের জন্ম উপলক্ষে গরু আকিকা করেন। এই খবর জানার পর রাজা গৌড় গোবিন্দ রেগে যান। কারণ হিন্দুধর্মে গোহত্যা পাপ। এর শাস্তি হিসেবে রাজা বোরহান উদ্দীনের নিষ্পাপ ছেলেকে ধরে নিয়ে হত্যা করে ও বোরহান উদ্দীনের ডান হাত কেটে দেয়। এই ঘটনার ভিত্তিতে হযরত শাহ জালাল (রহ.) সিলেটে আগমন করার পর রাজা গৌড় গোবিন্দের পতন ঘটে। 

|-

তথ্যসূত্র

সিলেট জেলার ব্যক্তি
সিলেটের ইতিহাস
১৪শ শতাব্দীর ভারতীয় রাজশাসক
সিলেটের শাসক
সিলেট বিভাগের ব্যক্তি
জেরেমি রে টেইলর

জেরেমি রে টেইলর (জন্মঃ জুন ২, ২০০৩) একজন মার্কিন অভিনেতা, তিনি জনপ্রিয় মার্কিন লেখক স্টেফিন কিং এর উপন্যাস ইট এর আদলে তৈরী মার্কিন অতিপ্রকৃত অধীরতামূলক চলচ্চিত্র ইট এর ২০১৭ সালের সংস্করণে "বেন হেন্সকম" ভূমিকায় অভিনয় করার জন্য সবার নিকট বিশেষ ভাবে পরিচিত।

প্রাথমিক জীবন
জেরিমির জন্ম মার্কিন যুক্তরাষ্ট্রের টেনেসি রাজ্যের ব্লাফ সিটি নামক জেলায়। তিনি তার ৬'জন সহোদরদের মধ্যে সবচেয়ে কনিষ্ঠতম। তার মাতা ট্রেসি টেইলর একটি ব্যান্ডের পরিচালক, জেরেমি তার মাতার সাথে বিভিন্ন স্থানে ভ্রমণ করেন এবং নিজেকে মঞ্চের এমন পর্যায়ের ব্যক্তিত্বে বিকশিত করে গড়ে তুলেন যা তার পরিবারকে মুগ্ধ করে। মাত্র আট বছর বয়সে জেরেমি একজন প্রতিভাবান পরিচালকের সাথে চুক্তিতে আবদ্ধ হন এবং তার অভিনয় জীবনের যাত্রা শুরু করেন।

চলচ্চিত্র সমূহ

তথ্যসূত্র

বহিঃসংযোগ

জীবিত ব্যক্তি
২০০৩-এ জন্ম
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন শিশু অভিনেতা
২১শ শতাব্দীর মার্কিন অভিনেতা
ইয়ালো স্পট সুইফ্‌ট

ইয়ালো স্পট সুইফ্‌ট (বৈজ্ঞানিক নাম: Polytremis eltola (Hewitson)) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।

আকার 

ইয়ালো স্পট সুইফ্‌ট এর প্রসারিত অবস্থায় ডানার আকার ৩৫-৪৫ মিলিমিটার দৈর্ঘের হয়।

উপপ্রজাতি 
ভারতে প্রাপ্ত ইয়ালো স্পট সুইফ্‌ট এর উপপ্রজাতিসমূহ হল-

 Polytremis eltola eltola Hewitson, 1869 – Darjeeling Yellow-spot Swift

বিস্তার 
এই প্রজাতি ভারত এর জন্মু ও কাশ্মীর থেকে অরুণাচল প্রদেশ পর্যন্ত, নেপাল, ভুটান , মায়ানমার এবং পাকিস্তান এর বিভিন্ন অঞ্চলে দেখা যায়।

বর্ণনা 
এই প্রজাতি আকারে বড় এবং এদের ডানার উপরিতল বাদামী বর্ণের। সামান্য ডানার উভয়পৃষ্ঠে বিভিন্ন আকারের ঈষৎ স্বচ্ছ হলুদ ছোপ দেখা যায়। উক্ত হলুদ ছোপগুলির মধ্যে ২ এবং ৩ নং শিরার মধ্যবর্তী ছোপগুলি সবচেয়ে বড় এবং বর্গক্ষেত্রিক।

পিছনের ডানার উপরি এবং নিম্নপৃষ্ঠে ৪ ও ৫ নং ইন্টারস্পেসের মধ্যবর্তী অংশে কয়েকটি ছোট হলুদ ছোপ যুক্ত হয়ে একটি বড় ছোপ সৃষ্টি করে। এছাড়াও ২ ও ৩ নং ইন্টারস্পেসে কিছু ছোট ছোপ দেখা যায়।

উভয় ডানারই উপরিতলে গোড়ার দিকের (বেস্‌) অংশ কমলা-হলুদ রোঁয়ায় আবৃত। পিছনের ডানার নিম্নতলের রঙ অধিকতর কলমা-হলুদ। পুরুষ নমুনাদের ছোপগুলি হলদেটে, তবে স্ত্রী নমুনার ছোপগুলি সাদা, ডানার প্রান্তরেখা বরাবর হলুদ রোঁয়াযুক্ত।

আচরণ 
এই প্রজাতি পাহাড়ী বনভূমিতেই আবদ্ধ থাকে সাধারনত ২৭০০মিটার উঁচু অবধি এদের বিচরণ নথিভুক্ত আছে। উপযুক্ত বাসস্থানে মার্চ থেকে নভেম্বর পর্যন্ত এদের দর্শন মেলে। অন্যান্য সুইফ্‌ট এর মত এরাও দ্রুতবেগে উড়তে পারে। টেরটোরিয়াল স্বভাবযুক্ত হওয়ায়, এরা দ্রুত এক চক্কর কেটে পুনরায় পূর্বের জায়গায় ফিরে আসে। এরা রৌদ্র পোহাতে পছন্দ করে এবং প্রয়শই আংশিক ডানা মেলে এদের রোদ বসে থাকতে দেখা যায়। ফুলে বসা এবং ফুলের মধু সংগ্রহ করা এদের খুব পছন্দের।

তথ্যসূত্র 

পশ্চিমবঙ্গে প্রাপ্ত হেসপেরায়িডি গোত্রের প্রজাপতি
সিকিমে প্রাপ্ত হেসপেরায়িডি গোত্রের প্রজাপতি
ভারতের প্রজাপতি
আসামে প্রাপ্ত হেসপেরায়িডি গোত্রের প্রজাপতি
এশিয়ার প্রজাপতি
১৮৬৯-এ বর্ণিত প্রজাপতি